Jarðboranir kaupa Björgun
Jarðboranir hf. hafa fest kaup á öllu hlutafé í Björgun ehf. Kaupverðið er tæpar 2,38 milljarðar króna í reiðufé og er það fjármagnað með lánsfé og útgáfu nýs hlutafjár. Starfsmenn Björgunar eru um 40 talsins og samtals verða starfsmenn sameinaðst félags rúmlega 100 og heildarveltan verður um 2 milljarðar króna.
Í tilkynningu til Kauphallar Íslands kemur fram, að stjórn Jarðborana telji að með kaupum á öllu hlutafé í Björgun sé verið að skjóta frekari stoðum undir rekstur Jarðborana og auka fjölbreytni rekstrarins. Einnig verði um samlegðaráhrif með fyrirtækjunum að ræða.
Samhliða kaupunum á Björgun hefur stjórn Jarðborana hf. samþykkt að nýta heimild hluthafafundar til að hækka hlutafé um 130 milljónir að nafnvirði og verður heildarhlutafé þá samtals 389.600.000 krónur. Hluthafar hafa fallið frá forkaupsrétti að hækkuninni og hafa þegar fengist kaupendur að hækkuninni. Ekki mun verða um útboð að ræða á hinu nýja hlutafé. Kaupgengi hins nýja hlutafjár er 8,4.
Jarðboranir hf. hafa fest kaup á öllu hlutafé í Björgun ehf.
Kaupverðið er tæpar 2,38 milljarðar króna í reiðufé.
Starfsmenn Björgunar eru um 40 talsins og samtals verða starfsmenn sameinaðst félags rúmlega 100 og heildarveltan verður um 2 milljarðar króna.
Stjórn Jarðborana telji að með kaupum á öllu hlutafé í Björgun sé verið að skjóta frekari stoðum undir rekstur Jarðborana og auka fjölbreytni rekstrarins.